Luke Perry

Coy Luther Perry III (født 11. oktober 1966 i Mansfield, Ohio, død 4. marts 2019 på St. Joseph's Hospital, Burbank, Los Angeles )
var en amerikansk skuespiller, der er bedst kendt for sin rolle som Dylan McKay i tv-serien Beverly Hills 90210.

 Opvækst 
Perrys far hed Coy Luther Perry II (han døde af et hjerteanfald i 1980), og han var stålarbejder. Hans mor hedder Ann Perry Bennett og var husmor. Perrys forældre blev skilt, da han var 6 år gammel. Hans mor giftede sig igen, med konstruktionsarbejderen Steve Bennett i 1978.

Perry havde en yngre bror, Thomas Perry, en yngre søster Amy Perry og en halvlillesøster Emily Bennett. Perry dimitterede fra Fredericktown High School i Fredericktown, Ohio i 1984. Perry flyttede til Los Angeles lige efter hans dimission. Mens han gik i skole, havde han haft jobs som model.

 Karriere 

Næst efter en optræden i en musikvideo for Twisted Sister var Perry første roller i daytime-sæbeoperaerne Loving (1987-88) og Another World (1988-89). Efter disse roller fik han rollen som den mystiske millionærsøn Dylan McKay i Beverly Hills 90210. Mens han var med i Beverly Hills 90210, medvirkede han også i den originale film-version i Joss Whedons Buffy the Vampire Slayer (1992). Selvom filmen ikke blev en succes, var Perry allerede i starten af 1990'erne et populært teenage-idol.

Perry spillede Lane Frost i 8 Seconds i 1994. I et forsøg på at få mere modne roller besluttede han i 1995 at forlade Beverly Hills 90210. Samme år var han med i den italienske film Vacanze di Natale '95, hvor han spillede sig selv. Selv om Perry mente, at Beverly Hills 90210 lå bag ham, var han kun skrevet ud af serien i 3 år.
I samme periode var han med i tv-sci-fi-miniserien Invasion (1997) og havde en cameooptræden i Luc Bessons sci-fi-eventyrfilm The Fifth Element (1997).

Han havde derfra flere roller. Han fik rollen som rev. Jeremiah Cloutier i HBO-tv-serien Oz. I samme serie optrådte han fuldstændig nøgen.

Han var også med i tv-gyserfilmen Bermudatrekanten fra 2002. Fra 2002 til 2004 spillede Perry Jeremiah i post-apokalyptiske tv-serie Jeremiah.

I 2007 var han med i filmen The Sandlot: Heading Home.

 Gæstemedvirkener 
Perry har lagt stemme til mange forskellige tegneserier på tv, hvor han ofte spiller sig selv. Han spillede i 1993, sig selv (og Krusty the Clovns halvbror) i en episode af The Simpsons.
Perry har også lagt stemme til sig selv i en episode af Johnny Bravo, hvor han giver Johnny dating-råd, efter at Johnny havde reddet ham fra en horde pige-fans. Perry har også lagt stemme til sig selv i en episode af Family Guy, hvor Peter mener, at Perry er homoseksuel, og Perry sagsøger familien. Peter prøver at forføre Perry til at afsløre sin seksualitet, men det går skidt. Men ved slutningen af episoden ses Perry med borgmester Adam West, som er ved at gå i seng med ham. Andet arbejde tæller stemmer i The Incredible Hulk, Biker Mice From Mars og Mortal Kombat: Defenders Of The Realm.

Bortset fra sin egen parodi på sig selv har Perry spillet homoseksuel i tv-serierne Spin City (1997) and Will and Grace (2005). Han spiller Carter Heywoods mandlige ekskæreste, der senere i Spin City forelsker sig i en kvinde og spiller en nørdet homoseksuel fuglekigger, som bliver set af Jack McFarland i Will and Grace.

Perry blev genforenet med sin medskuespiller fra Beverly Hills 90210 Jennie Garth, da han medvirkede i serien What I Like About You, hvor han spiller en rolle, der påstår at han har været kæreste med Kelly (Jennie Garth), da de 2 i serien bliver romantisk involveret (en klar parodi af "Brenda"-årene).

I 2006 var Perry med i serien Windfall, der handler om en gruppe venner, der vinder i lotteri. Serien kørte med 13 episoder i sommeren 2006 på NBC.

Perry var med i HBO-serien John from Cincinnati, som havde premiere på 10. juni 2007 og kørte med 10 episoder med seriens sidste udsendelse på 12. august 2007. Han var også med i flere sci-fi-netværk-film.

 Teater 
Perry optrådte på Broadway i genfortolkningen af The Rocky Horror Show som Brad Majors.

I 2004 spillede han med i London-produktionen af When Harry Met Sally som Harry.

 Privat 
Perry blev gift med den tidligere model Rachel "Minnie" Sharp den 20. november 1993. Deres ægteskab holdt til april 2003.
Perry og Sharp fik to børn, en søn Jack Perry (født den 15. juni 1997) og en datter Sophie Perry (født den 12. juni 2000).

 Filmografi 
 Tv 

 Film 

 Nomineringer 
DVD Exclusive Awards:
 2001: Nomineret: "Video Premiere Award Best Supporting Actor" for: Attention Shoppers 
TV Land Awards:
 2004: Nomineret: "Favorite Teen Dream – Male" for: Beverly Hills, 90210 2007: Nomineret: "Break Up That Was So Bad It Was Good" for: Beverly Hills, 90210'' Delt med Shannen Doherty

Referencer

Eksterne henvisninger 
 

 

Filmskuespillere fra USA
Tv-skuespillere fra USA
Amerikanere i 1900-tallet
Amerikanere i 2000-tallet